Bámulatos technikával festi a Hold sötét oldalát – a robot
Hagyományos kínai festészeti technikával készít képeket a mesterséges intelligencia, amelyet egy hongkongi művész hozott létre.
Victor Wong három év alatt építette meg és programozta be az A.I Gemini nevű robotot, amelyet a tusfestés technikájára tanított meg. A robot egy képének ára jelenleg nagyjából 10 ezer font (3,7 millió forint) Londonban. Művei itt láthatók. A Far Side of the Moon elnevezésű projekt keretében a művész az amerikai űrkutatási hivatal (NASA) Holdról készült háromdimenziós képeivel, valamint a Csang'o-4 kínai űrszonda felvételeivel „táplálta” az algoritmust. A 3812 Gallery képén Victor Wong és A.I. Gemini látható. A robot éppen alkot. Idén januárban a Csang'o-4 a világon elsőként landolt a Hold „sötét” oldalán, ahonnan képeket is küldött. Tintával fest, nem tudni, mit alkot A robot algoritmusába foglalt véletlenszerűség miatt a művész sosem tudja előre, hogy milyen festmény fog születni. Az A.I Gemini átlagosan 50 óra alatt fest meg egy képet, amelyhez általában mindössze fekete tintát, vizet és kínai merítéses technikával előállított papírt használ. Borítókép forrása: 3812 Gallery